als_Latn dik_Latn sag_Latn
Nëpunësi civil, Basha: Rama gënjështar, vënia në pikëpyetje e ligjit akt destabilizues
Kryetari i Partisë Demokratike Lulzim Basha ka reaguar ndaj deklaratave të bëra një ditë më parë nga kryeministri Edi Rama, i cili në një intervistë për Zërin e Amerikës deklaroi se ligji për nëpunësin civil ka nevojë për ndryshime.
Duke iu përgjigjur interesit të gazetarëve gjatë inaugurimit të punimeve për rikualifikimin urban Njësia 7, Basha sulmoi kryeministrin Rama, teksa theksoi se ai dje gënjeu shqiptarët për 3 çështje.
“Pikë së pari konstatojmë 3 gënjeshtra në një fjalë. Gënjen kur thotë ligji është i pazbatueshëm. Ligji i votuar me unanimet, thotë se aktet nënligjore do bëhen 3 muaj pasi të hyjë në fuqi. Pra, në mos qoftë keqkuptim është gënjeshtër e pastër. Gënjen kur thotë se ka kërkuar konsensusin e opozitës dhe PD, asnjë akt nuk kemi pasur deri më sot për të kuptuar se çfarë pengon zotin Rama të zbatojë ligjin. Gënjen kur thotë se është sugjerimi i partnereve se është ai që e ka kërkuar në mënyrë tinzare nëpërkëmbjen kriterin e BE”, u shpreh Basha.
Kryetari i opozitës paralajmëroi Ramën që të zbatojë ligjin e votuar me konsensus në Parlament të cilin e ka detyrim, pasi në të kundërt ai do ishte një akt destabilizues. Basha konfirmoi se opozita nuk do të bëjë asnjë lëshim dhe ligji do të hyjë në fuqi me 1 Tetor.
“Ligjet nuk janë që të gjykojë kryeministri apo qytetarët nëse janë apo nuk janë të zbatueshme, atë e vendosin gjykatat e vendit. Kryeministri, ministrat dhe qytetarët janë që të zbatojnë ligjin. Ligji hyn në fuqi më datën 1 tetor, ku është vullneti i sovranit me votë unanime më 30 maj, çdo përpjekje për të minuar procesin është për ti vënë shkopinjtë në rrota integrimit. Ligji hyn në fuqi këtë e ka vendosur Parlamenti”, theksoi Basha, teksa i ka bërë thirrje mazhorancës të heqë dorë nga tentativa e spastrimit të administratës.
Gjatë nisjes së punimeve për rikualifikimin urban në Njësinë Nr.7 në Tiranë, Basha theksoi se projekti do të ndikojë në cilësinë e jetës të mbi 12 mijë banorëve, duke shtuar se pret që kryeministri, Edi Rama të mbajë premtimin e dhënë duke legalizuar pa para të gjitha ndërtesat, si dhe duke u kthyer paratë atyre që kanë paguar.
Në një intervistë të dhënë për Zërin e Amerikës, gjatë vizitës së tij zyrtare në SHBA, kryeministri Rama tha se ligji për statusin e nëpunësit civil ka nevojë për disa ndryshime në mënyrë që ai të bëhet i zbatueshëm, teksa vuri theksi se mazhoranca ka kërkuar dhe konsensusin e opozitës.
als_Latn als_Latn als_Latn als_Latn als_Latn als_Latn als_Latn als_Latn